पाएं अपने शहर की ताज़ा ख़बरें और फ्री ई-पेपरडाउनलोड करें
सीवान के पूर्व सांसद शहाबुद्दीन के निधन के बाद शुक्रवार को जन अधिकार पार्टी के राष्ट्रीय अध्यक्ष व पूर्व सांसद पप्पू यादव हुसैनगंज प्रखंड के प्रतापपुर स्थित पूर्व सांसद के परिजनों से मिलने पहुंचे। उन्होंने उनके पुत्र ओसामा साहब से मिले और सांत्वना व्यक्त की। सीवान पहुंचने पर पूर्व सांसद पप्पू यादव का स्वागत पार्टी के नेताओं ने किया। उन्होंने कहा कि सीवान के हर घर ने अपना एक बेटा खो दिया है। वह भी अपने एक मित्र और भाई को खोया है। उनके निधन का मुख्य कारण सिस्टम की लापरवाही मानी जाएगी। उन्होंने कभी भी राजनीति में समझौता नहीं किया और एक दल में ही हमेशा रह गए। जब उनका इलाज चल रहा था उस समय उस दल के नेता और परिवार के सदस्यों को ऐसे वक्त में उनके परिवार के साथ खड़ा होना चाहिए था। लेकिन ऐसा नहीं हुआ। मौके पर राष्ट्रीय महासचिव प्रेमचंद सिंह, जिला अध्यक्ष विश्वनाथ यादव, विजय प्रताप सिंह ,प्रदेश महासचिव संजय रानी पुरी, गुफरान अहमद, अरविंद यादव, पूनम सिंह मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn